|  |  |  |
| --- | --- | --- |
| *Ügyiratszám: IX. 12/2018.* | *Tárgy:* | *Ajánlattételi felhívás* |
| *Ügyintéző: Balog Gergő Lajos főépítészi ügyintéző* |  | *Gyula város Helyi Építési SzabályzataÖrökségvédelmi hatástanulmány* |
| *E-mail: balogg@gyula.hu* |  |
| *Telefon: 66/526-837* |  |

**Tisztelt Ajánlattevő!**

Kérem, szíveskedjen árajánlatot küldeni, a jelen levelem mellékletét képző ajánlattételi felhívásban foglaltaknak megfelelően, Gyula város közigazgatási területére, Örökségvédelmi Hatástanulmány teljeskörű elkészítésére. A munkát a város teljes közigazgatási területére, az épített környezet alakításáról és védelméről szóló 1997. évi LXXVIII. törvény, a településkép védelméről szóló 2016. évi LXXIV. törvénynek megfelelően, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) számú kormányrendeletnek megfelelően teljes eljárással készülő településszerkezeti terv, és helyi építési szabályzat, és szabályozási terv készítéséhez szükséges elkészíteni. Az örökségvédelmi hatástanulmányt a kulturális örökség védelméről alkotott 2001. évi LXIV. törvény, valamint a 496/2016. (XII. 28.) számú kormányrendeletnek megfelelően kell elkészíteni. A részletes feltételek az ajánlattételi felhívásban találhatók.

Kérem, hogy ajánlatát*,*legkésőbb 2018. május 7. hétfő 10.00 óráig személyesen vagy postai úton, *lezárt borítékban* juttassa el a Gyulai Polgármesteri Hivatal címére (5700 Gyula, Petőfi tér 3.), Béres István városi főépítész részére. Az ajánlatok bontására 2018. május 9. szerda 10.00 órakor kerül sor, amelynek helye a Gyulai Polgármesteri Hivatal főépítészi irodája. Az ajánlatok bontásán az ajánlattevők külön meghívás nélkül jelen lehetnek.

A borítékon kérem feltüntetni:

„Árajánlat. „Gyula város Örökségvédelmi hatástanulmány”. Nem felbontandó 2018. május 9. 10.00 óráig!”

A beszerzési eljárást lezáró döntésről annak meghozatalát követő 15 napon belül írásban értesítem.

Gyula, 2018. április 6.

 Tisztelettel:

 Dr. Görgényi Ernő

 polgármester

**AJÁNLATTÉTELI FELHÍVÁS**

1. **Ajánlatkérő:**

Neve: Gyula Város Önkormányzata

Címe: 5700 Gyula, Petőfi tér 3.

Képviseli: dr. Görgényi Ernő polgármester

Telefon: 66/526-800

E-mail: gyulaph@gyula.hu

Koordinátor, kapcsolattartó neve: Béres István városi főépítész

Telefon: 66/526-846 30/3825-946

E-mail: beres@gyula.hu

1. **Az ajánlatkérés tárgya:**

Gyula város közigazgatási területére Örökségvédelmi Hatástanulmány teljeskörű elkészítése, az épített környezet alakításáról és védelméről szóló 1997. évi LXXVIII. törvény, a településkép védelméről szóló 2016. évi LXXIV. törvénynek, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) számú kormányrendeletnek megfelelően.

1. **A teljesítés határideje:**

Az ajánlat tévő adjon javaslatot a munkarészek tervezetének elkészítési határidejeire. Lehetőség szerint a munkarészek a jogszabályok meghatározta sorrendben, de párhuzamosan készüljenek.

A legkésőbbi teljesítési határidő: 2019. szeptember 30.

1. **A teljesítés helye:**

Gyula Város közigazgatási területe

1. **Fizetési feltételek:**

Az ajánlatkérő az ellenszolgáltatást a szerződésszerű teljesítést, részteljesítés követően átutalással kívánja megfizetni. Részletfizetés lehetséges, melyre vonatkozó igényt az ajánlattételnek tartalmaznia kell a részhatáridők, és munkarészek megnevezésével

 Tájékoztatom, hogy az ellenszolgáltatás megfizetésével az ajánlatkérő 30 napnál rövidebb fizetési határidőt nem vállalhat. Az ajánlatkérő előteljesítést elfogad.

1. **Az ajánlatok értékelésének szempontjai:**
* referencia munkák,
* vállalási határidő,
* az ellenszolgáltatás összege.

A fenti szempontok, azonban a vállalási határidő nagyobb súllyal történő figyelembevételével, összeségében a legelőnyösebb ajánlat kerül elfogadásra.

1. **Az ajánlatok felbontásának helye és időpontja, valamint a bontáson részvételre jogosultak megnevezése:**

 Bontás helye: Gyulai Polgármesteri Hivatal (5700 Gyula, Petőfi tér 3.) főépítészi irodája.

 Bontás ideje: 2018. május 9. 10.00.

 Bontáson részvételre jogosultak:

* + főépítész,
	+ Jogi és Humánpolitikai csoport jogásza,
	+ ajánlattevők.
1. **A szerződéskötés tervezett ideje:**

A kiválasztást követő 30 napon belül.

1. **Az ajánlatok összeállításának tartalmi követelményei:**

Az ajánlattevőnek ajánlatában az alábbiakat kell megadni és benyújtani:

* a vállalt teljesítési határidő, részhatáridők,
* a generál tervezők mellett az esetleges alvállalkozók megnevezése.
* a vállalási díj, esetleg részteljesítések díja(-i)
1. **Egyéb:**

Az ajánlatkérő az alábbi dokumentumokat bocsátja a nyertes ajánlattevő részére:

* Gyula Város Települési Arculati Kézikönyve (2018. július 1 után)
* Gyula Város Településképi Rendelete (2018. július 1 után)
* Gyula város örökségvédelmi hatástanulmánya, a 2008-as HÉSZ felülvizsgálathoz

Felhívom az ajánlattevő figyelmét, hogy **az ajánlatához köteles csatolni** nyilatkozatát arra vonatkozóan, hogy a köztartozásmentes adózói adatbázisban szerepel. Amennyiben az adatbázisban nem szerepel, úgy a szerződéskötésig köteles benyújtani egy 30 napnál nem régebbi, köztartozás-mentességről szóló NAV adóigazolást.

Tájékoztatom, hogy amennyiben az ajánlat benyújtója, illetve az eljárás nyertese visszalép, akkor az ajánlatkérő jogosult az eredmény kihirdetésekor a következő, értékelési szempont szerinti legkedvezőbb ajánlattevővel a szerződést megkötni.